
Bácsalmás Város Önkormányzata Képviselő-testületének

5/2013. (III. 8.) rendelete

az önkormányzat 2013. évi költségvetéséről

A Bácsalmás Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 111. §-ának (3) bekezdésében, az államháztartásról szóló 2011. évi CXCV. törvény 23. §-ának (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a 2013. évi költségvetéséről az alábbi rendeletet alkotja.

I.

A rendelet hatálya

1. §

A rendelet hatálya a képviselő-testületre, annak bizottságaira, és az önkormányzat által fenntartott költségvetési szervekre (intézményekre) terjed ki.

II.

A költségvetés kiadásainak és bevételeinek főösszege, a hiány mértéke 

és finanszírozásának módja 

2. §
(1)
 A képviselő-testület a 2013. IV. negyedévre biztosított állami támogatások és átvett pénzeszközök, valamint a saját bevételek előirányzatának növelése miatt az R. 2. § (1) bekezdésében megállapított 

kiadási főösszegét        1 208 418 E Ft-tal

bevételi főösszegét       1 208 418 E Ft-tal

módosítja és az önkormányzat
(2)

2013. évi módosított költségvetés főösszegét
        2 737 158 E Ft-ban,


ezen belül


a költségvetési bevételek főösszegét
    2 173 227 E Ft-ban,


a költségvetési kiadások összegét
2 658 811 E Ft-ban,


a költségvetési hiány összegét
485 584 E Ft-ban

állapítja meg.

A képviselő-testület 

a finanszírozási célú kiadások összegét 
     78.347 E Ft-ban,

a költségvetés összesített hiányát
563.931 E Ft-ban

állapítja meg.

A képviselő-testület az 2. § (2) bekezdésében szereplő hiány finanszírozásának módját az alábbiak szerint hagyja jóvá:

a)
a hiány belső finanszírozására szolgáló 

működési célú pénzmaradvány igénybevétele
92.120 E Ft,

b)
hiány belső finanszírozására szolgáló 


felhalmozási célú pénzmaradvány igénybevétele 
471.811 E Ft.

(3)
 
A kiadási főösszegen belül a kiemelt előirányzatokat

Személyi juttatás
   370 819 E Ft

Szociális hozzájárulási adók, járulékok
79 899E Ft

Dologi és egyéb folyó kiadások
428 292E Ft

Pénzeszközátadások, egyéb támogatások,kölcsönök
252 552E Ft

Felhalmozási kiadások és támogatási kölcsönök
1 250 437E Ft

Működési tartalék
40 403E Ft

Felhalmozási tartalék
236 409E Ft

 jogcímek szerint állapítja meg.

(4) Az (1) – (3) bekezdésben megállapított bevételeket és kiadásokat mérlegszerűen az 1. mellékletben határozza meg.

(5) A feladat mutatók alapján járó támogatásokat a 2. melléklet tartalmazza. 

(6) A 2. §-ban megállapított bevételeket és kiadásokat kötelező és önként vállalt feladatok bontásában és kiemelt előirányzatok szerinti bontásban az önállóan működő és gazdálkodó, valamint önállóan működő költségvetési szervenként az 3-4. melléklet tartalmazza.

(7) Az önállóan működő és gazdálkodó, valamint az önállóan működő költségvetési szervek engedélyezett létszámkeretét a 4. melléklet tartalmazza.

(8) Az önkormányzat költségvetésében szereplő felhalmozási kiadások költségvetési szervenként és feladatonkénti részletezését az 5. melléklet tartalmazza. 

(9) Az Önkormányzat működési támogatásáról szóló kimutatást a 6. melléklet tartalmazza.

(10 A képviselő-testület a következő évekre vonatkozó kötelezettségvállalását, támogatási szerződéssel megalapozott döntéseit, támogatásokkal lebonyolítandó programokat, valamint az adósságszolgálatot a 7. melléklet szerint hagyja jóvá.

(11) Az önkormányzat által adott közvetett támogatásokat a 8. melléklet tartalmazza.

A közvetett támogatások mindazok a bevételek, amelyeknek megfizetését az önkormányzat elengedi, mérsékli. Az Áht. 24 § (4) bekezdés c) pontja értelmében a közvetett támogatások és adó elengedéseket tartalmazza. Mentességek körét a 17/1998 (XII.23) rendelet alapján állapítja meg.

(12) A képviselő-testület az Európai Uniós költségvetésből kapott támogatásokkal lebonyolítandó programokat a 9. melléklet szerint hagyja jóvá

2/A §

2/B §

2/C §

2/D §

2/E §

2/F §

3. §

(1) Az átmeneti szabad pénzeszköz költségvetési éven belül legfeljebb 90 napos futamidőre tartós betét elhelyezésére fordítható, melyre felhatalmazást kap a polgármester.
(2) Az önkormányzat fizetőképességének biztosítása érdekében a képviselő-testület felhatalmazza a polgármestert, hogy az év közben jelentkező többletbevételekkel, valamint kiadási elmaradásokkal nem fedezett hiány finanszírozására likvid hitelt vegyen igénybe.

III.

A költségvetés végrehajtásának szabályai

4 §

Az önkormányzati szintű költségvetési rendelet végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

5. §

Amennyiben az intézmény 30 napot elérő, vagy meghaladó elismert tartozás állománya további 30 napig fennáll és a mértékét tekintve a költségvetési szerv éves eredeti kiadási előirányzatának 10 %-át eléri, azt az önállóan működő ás gazdálkodó költségvetési szerv vezetője haladéktalanul köteles jelenteni az önkormányzat jegyzőjének.

6. §

Az önállóan gazdálkodó költségvetési szerv vezetője köteles a tartozásállományról adatot szolgáltatni. A költségvetési szerv által elismert tartozásállomány tekintetében - nemleges adat esetében is - havonta a tárgyhó 25-ei állapotnak megfelelően a tárgyhónapot követő hó 5-éig az önkormányzat jegyzője részére.

7. §

(1) A képviselő-testület a jóváhagyott kiemelt előirányzatok közötti átcsoportosítás jogát, a tartalék feletti rendelkezési jogát minden esetben fenntartja magának. 
(2) A tervezett (létrejött) feladattal nem terhelt bevételi többletet a bevételi előirányzat egyidejű megemelése mellett a céltartalék növelésére kell fordítani.

(3) A tárgyévi fizetési kötelezettség a jóváhagyott kiadási előirányzatok, valamint a bevételi teljesítések mértékéig vállalhatók. 
(4) Az év közben engedélyezett központi támogatások felhasználásáról, valamint az önkormányzat költségvetési szervei által javasolt előirányzat-átcsoportosítások miatt a költségvetési rendelet módosításáról a képviselő-testület a jegyző által történő előkészítés után a polgármester előterjesztése alapján negyedévente dönt.

8. §

(1) A Képviselő-testület az e rendeletben meghatározott kiadási előirányzat mértékéig támogatja a rendeletben nevesített társadalmi szerveket, helyi civil önszerveződéseket, közösségeket. A támogatások folyósítására – kizárólag megállapodás alapján − ütemezve, számadási kötelezettséggel kerülhet sor.

(2) A támogatásban részesülő önszerveződő közösségek és sportegyesületek a kapott pénzeszközről a költségvetési évet követő január 15-ig kötelesek elszámolni. Amennyiben a finanszírozott vagy támogatott szervezet, illetve magánszemély az előírt számadási kötelezettségének határidőben nem tesz eleget, e kötelezettségének teljesítéséig a további finanszírozást, támogatást fel kell függeszteni.
(3) A nemzetiségi önkormányzatokat az önkormányzat saját forrásaiból 2013. évben nem részesíti támogatásban.
9. §

(1)
Az önállóan működő és gazdálkodó, valamint az önállóan működő költségvetési szervek e rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek. 
(2)
Az (1) bekezdésben meghatározott költségvetési szervek a többletbevételük terhére is csak a forrásképződés mértékének, illetve ütemének figyelembevételével és az intézmény biztonságos működésének szem előtt tartásával vállalhatnak a tárgyévi költségvetés terhére kötelezettséget. Hosszú távú kötelezettség csak a képviselő-testület jóváhagyásával vállalható. 

(3)
Az önkormányzat irányítása alá tartozó költségvetési szervek a többletbevételük terhére a felhalmozási jellegű kiadási előirányzataikat saját hatáskörben csak a testület jóváhagyását követően emelhetik fel.

(4)
A takarékos gazdálkodás során fellépő likviditási hiány pótlására az intézmény november 30-ig – indoklással − pótelőirányzat kérelmet nyújthat be a képviselő-testület elé. A képviselő-testület az intézmény átvilágítása után dönt a pótelőirányzat engedélyezéséről.

(5) Az önállóan gazdálkodó költségvetési szerv vezetője saját hatáskörben végrehajtott előirányzat változásról az első, a harmadik és a negyedik negyedévre vonatkozóan tárgynegyedévet követő hónap 5. napjáig, a második negyedévre vonatkozóan a tárgynegyedév utolsó hó 5. napjáig köteles a jegyzőt tájékoztatni. 

10. §

(1) Az önállóan működő és gazdálkodó költségvetési szervek kötelesek a saját hatáskörükben kialakított számviteli rendjüket, számviteli politikájukat és a számlarendjüket - a jegyző által meghatározott módon - rögzíteni. Az önállóan működő költségvetési szerv a gazdálkodási feladatait ellátó költségvetési szerv által kialakított számviteli politika és számlarend alapján köteles feladatait ellátni.

(2) Valamennyi önállóan működő és gazdálkodó költségvetési szerv köteles a gazdálkodás vitelét meghatározó szabályzatot a mindenkori érvényes központi szabályozás figyelembevételével elkészíteni, illetve a szükséges módosításokat végrehajtani. A szabályozásbeli hiányosságokért a felelősség a mindenkori intézményvezetőt terheli.

11. §

(1) A feladat elmaradásából származó - személyi és dologi - megtakarítások felhasználására csak a képviselő-testület engedélyével kerülhet sor.

(2) A testület által jóváhagyott kiemelt előirányzatokat valamennyi önállóan működő és gazdálkodó költségvetési szerv és az önállóan működő költségvetési szerv tekintetében is köteles betartani. Az intézmény vezetője az előirányzat túllépést a képviselő-testületnek köteles indokolni a zárszámadás tárgyalásakor.

12. §

(1) Az önállóan működő és gazdálkodó és az önállóan működő költségvetési szerv pénzellátásáról az önkormányzat köteles gondoskodni a finanszírozási ütemterv alapján, azzal, hogy a támogatás utalásának indokoltságát, minden egyes igénylésnél az intézmény likviditási (pénzkészlet stb.) helyzetét be kell mutatni.

(2) Az önkormányzat, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni. 
13. §

(1) A közszolgáltatási szerződés alapján közfeladatokat ellátó Bácsalmási Önkormányzati Közszolgáltatási Közhasznú Nonprofit Kft (a továbbiakban: Kft) közfeladatait a költségvetésben jóváhagyott támogatási keretből látja el.

(2) A Kft. közhasznú tevékenységével összefüggő pénzellátásról az önkormányzat köteles gondoskodni a finanszírozási ütemterv alapján, azzal, hogy a támogatás utalásának indokoltságát, minden egyes igénylésnél a Kft. likviditási (pénzkészlet stb.) helyzetét be kell mutatni.

(3) A takarékos gazdálkodás során a közhasznú feladatok ellátása területén mutatkozó likviditási hiány pótlására a Kft. november 30-ig – indoklással - pótelőirányzat kérelmet nyújthat be a képviselő-testület elé. A képviselő-testület a Kft. likviditási helyzetének vizsgálata után dönt a pótelőirányzat engedélyezéséről.

IV.

A költségvetés végrehajtásának ellenőrzése

14. §

(1) A költségvetés végrehajtását a költségvetési szervek tekintetében a belső ellenőr éves ellenőrzési munkatervében foglaltak szerint ellenőrzi. Az ellenőrzés tapasztalatairól a polgármester a zárszámadási rendelettervezet előterjesztésekor köteles a képviselő-testületet tájékoztatni.

(2) A jegyző célvizsgálat jelleggel elrendelheti az önkormányzat megbízott könyvvizsgáló szervezetével az intézmények és a többségi önkormányzati részesedéssel működő gazdasági társaságok átvilágítását, a felhasznált önkormányzati források szabályszerűségének és hatékonyságának áttekintése érdekében.

(3) A költségvetési szerv vezetője köteles gondoskodni a költségvetési szerv belső kontroll rendszerének megszervezéséről, ezen belül köteles folyamatba épített, előzetes, utólagos és vezetői ellenőrzés működtetéséről.
Záró és vegyes rendelkezések

15. §

Ez a rendelet a kihirdetés napján lép hatályba, de rendelkezéseit 2013. január 1-től kell alkalmazni. E rendelet hatályát veszti 2016. december 31-én.

Bácsalmás, 2013. március 7.

Németh Balázs
Patocskai Ibolya

polgármester
jegyző
Záradék:

A rendelet kihirdetésre került.

Bácsalmás, 2013. március 8.

Patocskai Ibolya

jegyző

